- Hindi News
- National
- महिलाओं को कार्यशाला में कृषि विशेषज्ञों ने बताए जैविक खेती करने के तरीके
महिलाओं को कार्यशाला में कृषि विशेषज्ञों ने बताए जैविक खेती करने के तरीके
हरनियाखेड़ी में जीरो बजट पर जैविक कृषि पर आधारित कार्यशाला का शुभारंभ
भास्कर संवाददाता | उज्जैन
रासायनिक खाद का उपयोग अधिक होने से मिट्टी की उर्वरा क्षमता कम हो रही है। जैविक खाद अधिक उर्वरक होते हैं जो कम लागत से पैदावार बढ़ाने में मदद करते हैं। उर्वरा क्षमता बढ़ानी है तो जैविक उर्वरक और कीटनाशक का उपयोग करें। गिरते भूजल स्तर को रोकने के लिए बारिश के पानी को रोककर नलकूप रिचार्ज तथा कुआं रिचार्ज करें।
आरक्षित वर्ग की महिलाओं के लिए हरनियाखेड़ी में जीरो बजट पर कृषि जैविक कृषि पर भारतीय राष्ट्रीय सहकारी संघ की सहकारी शिक्षा क्षेत्रीय और कृपा वेलफेयर की परियोजना के प्रयास से आयोजित छह दिनी कार्यशाला में अतिथियों ने कही। शुभारंभ सेवा सहकारी समिति मर्यादित प्रबंधक अनवर पटेल ने किया। अतिथि स्वागत प्रभारी परियोजना अधिकारी चंद्रशेखर बैरागी ने किया। कार्यशाला में सेवानिवृत्त उपसंचालक बीके शर्मा, तेजवीरसिंह, उद्यानिकी अधीक्षक सुनील सिरसट व्याख्याता सुधा मल, कृषि विज्ञान केंद्र के डाॅ. एसके कौशिक, वैज्ञानिक ललित जैन ने जैविक कृषि के फायदे बताए। समापन समारोह में अतिथि के रूप में दुदर्शी पंचायत के सरपंच राजेश पटेल, आरके दुबे मौजूद थे। अध्यक्षता मोबाईल यूनिट प्रभारी पशु चिकित्सा केंद्र जीजी गोस्वामी ने की। संचालन प्रेमसिंह झाला ने किया एवं आभार गोपाल गुप्ता ने माना।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva